CELEX: 62008CN0579
Language: hu
Date: 2008-12-24 00:00:00
Title: C-579/08. P. sz. ügy: Az Elsőfokú Bíróság (első tanács) T-305/06. sz., Air Products and Chemicals Inc. kontra Belső Piaci Harmonizációs Hivatal (védjegyek és formatervezési minták) (OHIM) ügyben 2008. október 15-én hozott ítélete ellen a Messer Group GmbH által 2008. december 24-én benyújtott fellebbezés

7.3.2009   
            
            
               HU
            
            
               Az Európai Unió Hivatalos Lapja
            
            
               C 55/17
            
         Az Elsőfokú Bíróság (első tanács) T-305/06. sz., Air Products and Chemicals Inc. kontra Belső Piaci Harmonizációs Hivatal (védjegyek és formatervezési minták) (OHIM) ügyben 2008. október 15-én hozott ítélete ellen a Messer Group GmbH által 2008. december 24-én benyújtott fellebbezés
   (C-579/08. P. sz. ügy)
   (2009/C 55/27)
   Az eljárás nyelve: angol
   Felek
   
      Fellebbező: Messer Group GmbH (képviselők: W. Graf v. Schwerin és J. Schmidt ügyvédek)
   
      A többi fél az eljárásban: Air Products and Chemicals Inc., Belső Piaci Harmonizációs Hivatal (védjegyek és formatervezési minták) (OHIM)
   A fellebbező kérelmei
   
               —
            
            
               A Bíróság helyezze hatályon kívül az Elsőfokú Bíróság T-305/06., T-306/06. és T-307/06. sz. egyesített ügyekben 2008. október 15-én hozott ítéletét és utasítsa el a keresetet;
            
         
               —
            
            
               a Bíróság a felperest kötelezze a költségek – beleértve a felperes és a beavatkozó költségeit – viselésére;
            
         másodlagosan
   
               —
            
            
               a Bíróság helyezze hatályon kívül az Elsőfokú Bíróság T-305/06., T-306/06. és T-307/06. sz. egyesített ügyekben 2008. október 15-én hozott ítéletét;
            
         
               —
            
            
               a Bíróság utalja vissza az ügyet az Elsőfokú Bíróság elé;
            
         
               —
            
            
               a Bíróság a költségekről ne határozzon.
            
         Jogalapok és fontosabb érvek
   A fellebbező azt állítja, hogy az Elsőfokú Bíróság nem alkalmazta helyesen a 40/94/EK rendelet (1) 8. cikke (1) bekezdése b) pontjának megfelelő alkalmazása érdekében meghatározott kritériumokat.
   Továbbá a fellebbező azt állítja, hogy az Elsőfokú Bíróság vitatott határozata az érintett közönség meghatározására vonatkozó megállapításainak tárgyi pontatlanságain alapul.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.).